1. PRAVILNIK O OCENJEVANJU PRI PREDMETU ŠVZ
2. **NAČIN IN ŠTEVILO OCENJEVANJ V POSAMEZNEM OCENJEVALNEM OBDOBJU**:

**Vsak dijak mora med šolskim letom obvezno pridobiti minimalno 6 ocen. Ocenjevani tematski sklopi bodo po ocenjevalnih obdobjih razporejeni kot 3 + 3 (oziroma več), kar bo določil profesor športne vzgoje individualno. Šest ocenjevanih tematskih sklopov predstavlja osnovno raven znanja. Vsak profesor v posameznem ocenjevalnem obdobju sam določi tematske sklope, ki jih na koncu predelane snovi tudi oceni. Vsak profesor samostojno določi katere tematske sklope bo ocenjeval, natančno pa jih opredeli v svojem individualnem letnem načrtu.**

Napovedano ocenjevanje izvajajo dijaki v obliki praktičneizvedbe oz. prikaza naloge. Do

10 % ocene je lahko pridobljena s teoretičnimi vsebinami.

Praktično izvajane naloge,ki jih ocenjujemo so za vse dijake (skupine) enake in bodo ocenjene po kriterijih, zapisanimi v točki 4 **teh navodil**.

Dijaki opravljajo nalogo individualno eden za drugim po poljubnem ali določenem vrstnem redu. Če se naloga izvaja v dvojicah ali v skupini, se ocenjuje oba (vse) hkrati. Vse dijake oddelka (skupine ŠVZ) ocenimo na eni oz. dveh šolskih urah (odvisno od kompleksnosti naloge).

V primeru, da je dijak iz zdravstvenih razlogov delno opavičen ŠVZ in ne sme opravljati določene vrste aktivnosti, takemu dijaku omogočimo pridobitev ocene iz teoretičnih vsebin. Seminarska naloga se mora navezovati na obravnavano tematiko in se povezuje s podobno tematiko drugih predmetov (medpredmetno povezovanje).

Pri ocenjevanju referata vrednotimo:

|  |  |
| --- | --- |
| * oblika in zgradba * pravilna uporaba izrazoslovja (terminologija) * ustrezna predstavitev in analiza tematike, praktični primeri ter uporabnost v praksi oz. v življenju * zaključek z osebno noto (ustrezen delež samostojnosti in izvirnosti) * ustrezen zagovor | 10 %  10 %  60 %  10 %  10 % |

Pri ŠVZ ne poznamo klasičnih domačih nalog in ne sprotnega učenja doma.

Iz tega razloga dijaki pri ŠVZ ne pridobivajo ocene na podlagi kreditnih točk.

**Z odlično oceno nagradimo** tudi vsakega dijaka, ki:

* Doseže najmanj 5. mesto na državnem športnem tekmovanju (individualni šport – pri minimalno 10-ih udeležencih v kategoriji),
* doseže 1. – 3. na finalnem tekmovanju (ekipni športi),
* se uvrsti z ekipo na državni nivo tekmovanja in ima pri tem vidno vlogo za dosego tega rezultata.

**2**. **OBTEŽENOST OCEN, PRIDOBLJENIH NA RAZLIČNE NAČINE**

Vse ocene so enakovredne.

1. **NAPOVEDOVANJE OCENJEVANJA:**

Dijakom napovemo ocenjevanje. Le-to sledi utrjevanju in preverjanju znanja iz neke snovi.

1. **KRITERIJI OCENJEVANJA:**

|  |  |
| --- | --- |
| SPLOŠNI OPISNIKI KRITERIJA OCENJEVANJA | |
| **Odlično 5**  **Prav dobro 4**  **Dobro 3**  **Zadostno 2**  **Nezadostno 1** | Dijak opravi nalogo (prvino, sestavo…) samostojno, tekoče, skladno, v primernem tempu ter tehnično in taktično pravilno.  Dijak opravi nalogo tekoče, vendar z manjšimi napakami.  Dijak opravi nalogo tekoče, vendar z več napakami.  Dijak opravi nalogo z večjimi napakami, izvedba pa je manj zanesljiva.  Dijak ne opravi minimalnih zahtev izbrane naloge. |

**Opisniki kriterija ocenjevanje posameznih športnih področij (tematskih sklopov) so zapisani v prilogi k LDN aktiva in v individualnih LDN učiteljev ŠVZ.**

1. **MINIMALNI STANDARDI OBVEZNOSTI PRI ŠVZ**

Dijak ob koncu prvega ocenjevalnega obdobja **doseže minimalni standard** znanja, če:

* Je pridobil vse predvidene ocene,
* je opravil vsa testiranja (ŠV karton, Cooper…),
* je opravil predvidene ure izbirnih športov **ter v 3. in 4. letniku tudi pridobil oceno iz 1. izbirnega športa (glej PRAVILNIK PROGRAMA IZBIRNIH ŠPORTOV),**
* povprečna vrednost ocen mora **biti >/= 1,5**.

1. **NAČINI IZBOLJŠEVANJA IN POPRAVLJANJA OCEN**

Vsak dijak bo imel ob koncu šolskega leta možnostizboljševanja vsaj ene ocene.V redovalnico vpišemo obe oceni, pri določanju zaključne ocene ob koncu pouka pa upoštevamo **obe oceni.**

**Dijaki, ki v prvem ocenjevalnem obdobju ne doseže minimalnega standarda znanja, je neocenjen, manjkajoče obveznosti mora opraviti v roku 14 dni po ocenjevalni konferenci. Pridobljeno oceno učitelj upošteva pri zaključevanju in ne izniči vseh prej pridobljenih ocen.**

**Dijaki, ki ob koncu šolskega leta ne doseže minimalnega standarda znanja opravlja predmetni izpit.**

1. **PRIDOBIVANJE MANJKAJOČIH OCEN**

Če je dijak pri napovedanem ocenjevanju **opravičeno** odsoten, to oceno pridobi v zadnjih dveh tednih 1. ocenjevalnega obdobja oziroma v zadnjih treh tednih 2. ocenjevalnega obdobja. Roku za pridobitev manjkajočih ocen ob koncu 2. ocenjevalnega obdobja sledi še rok za izboljševanje ostalih ocen, praviloma ločeno za vsak oddelek oz. skupino, ki ga učitelj poučuje.

Če je dijak pri napovedanem ocenjevanju neopravičeno odsoten, izgubi vse ugodnosti pri predmetu in manjkajočo oceno pridobi v roku in na način, ki ga določi učitelj, a praviloma šele po koncu I. ocenjevalnega obdobja ali v zadnjih treh tednih II. ocenjevalnega obdobja na roku za pridobivanje manjkajočih ocen.

1. **UGODNOSTI IN RAZLOGI ZA NJIHOVO IZGUBO**

Ugodnosti pri pouku športne vzgoje so:

* možnost izboljševanja vsaj ene ocene v šolskem letu

Dijak ugodnosti v celoti izgubi po treh kršitvah iz kateregakoli od naslednjih vzrokov:

* moti pouk, ne sodeluje ali ne prinaša potrebnih pripomočkov
* ne opravlja redno svojih obveznosti (ure izbirnega športa, testiranja…)
* vsaj enkrat neopravičeno manjka pri napovedanem ocenjevanju znanja oziroma se mu namerno izogne

1. **VREDNOTENJE DIJAKOVEGA SPROTNEGA DELA**

Pri ŠVZ ne poznamo klasičnih domačih nalog in ne sprotnega učenja doma.

Iz tega razloga dijaki pri ŠVZ ne pridobijo ocene iz kreditnih točk**.**

1. **DOLOČANJE ZAKLJUČNE OCENE OB KONCU POUKA**

Zaključno oceno predmeta izračunamo tako, da izračunamo povprečno oceno. Če je povprečje med ocenama, potem se od 0,1 do 0,4 ocena **zaključi navzdol**, kadar pa je povprečje 0,5 do 0,9 pa se ocena **zaključi navzgor**.

Dijak bo ob koncu pouka **ocenjen z nezadostno oceno,** če :

* bo njegova **celoletna povprečna ocena manjša od 1,5.**

**Dijak bo ob koncu pouka neocenjen, če v vsakem ocenjevalnem obdobju ne bo pridobil minimalno treh ocen.**

1. **IZPITI**

**Predmetni,** **diferencialni in dopolnilni** **izpiti** iz športne vzgoje so sestavljeni iz praktičnega in teoretičnega dela. V kolikor je narava neopravljenih obveznosti specifična (npr. IZBIRNI ŠPORTI), ja lahko izpit tudi v dveh delih, to je v dveh dneh. Vsebine, aktivnosti in potek izpita sestavi strokovni aktiv**.**

**Maribor, 1.9.2017 Aktiv ŠVZ**

Za: Darij Kotnik